РЕПУБЛИКА СРБИЈА
НАРОДНА СКУПШТИНА
Одбор за пољопривреду, шумарство
и водопривреду
12 Број 06-2/114-26
23. јун 2026. године
Б е о г р а д


З А П И С Н И К
30. СЕДНИЦЕ ОДБОРА ЗА ПОЉОПРИВРЕДУ, ШУМАРСТВО
И  ВОДОПРИВРЕДУ, ОДРЖАНЕ 23. ЈУНА 2026. ГОДИНЕ


Седница је почела у 9,00 часова.
Седници је председавао Маријан Ристичевић, председник Одбора.
Седници су присуствовали чланови Одбора: Дејан Булатовић, Драган Јовановић, Верољуб Матић, Јожеф Тобиаш и Милија Милетић.
Седници су присуствовали заменици чланова Одбора: Миљана Милојевић (заменик Радослава Милојичића), Драган Јонић (заменик Горана Петковића), Никола Пантелић (заменик Иване Стаматовић) и Иван Карић (заменик Дијане Радовић).
Седници нису присуствовали чланови Одбора: Мирослав Алексић, Жика Гојковић, Слободан Илић, Душан Никезић, др Ана Орег, Слободан Петровић, Зоран Сандић као ни њихови заменици.
Седници су присуствовали представници Министарства пољопривреде, шумарства и водопривреде: Стана Божовић, државни секретар, Марко Сарановац, шеф кабинета, Немања Лечић, в.д. директора Управе за аграрна плаћања и Јасмина Миљковић, шеф ИПАРД преговарачког тима, начелник Одељења за управљање ИПАРД програмом.

Одбор је једногласно (10 за) усвојио следећи:

Д н е в н и   р е д
1. Разматрање Предлога закона о потврђивању Измена и допуна Секторског споразума између Владе Републике Србије и Европске комисије о механизмима примене финансијске помоћи Уније Републици Србији у оквиру Инструмента за претприступну помоћ у области подршке програма руралног развоја (ИПАРД III), који је поднела Влада (број 011-1799/26 од 22. маја 2026. године).

Пре почетка расправе о тачки дневног реда, усвојен је записник 28. седнице Одбора, која је одржана 06. априла 2026. године, у тексту у коме је и предложен. Записник је усвојен већином гласова (9 за, 1 није гласао).

[bookmark: _GoBack]Такође, пре почетка расправе о тачки дневног реда, усвојен је записник 29. седнице Одбора, која је одржана 11. маја 2026. године, у тексту у коме је и предложен. Записник је усвојен већином гласова (9 за, 1 није гласао).

Прва тачка дневног реда – Разматрање Предлога закона о потврђивању Измена и допуна Секторског споразума између Владе Републике Србије и Европске комисије о механизмима примене финансијске помоћи Уније Републици Србији у оквиру Инструмента за претприступну помоћ у области подршке програма руралног развоја (ИПАРД III), који је поднела Влада (број 011-1799/26 од 22. маја 2026. године).

Одбор је без расправе већином гласова (8 за, 2 није гласало), а на основу члана 156. став 3. Пословника Народне скупштине одлучио да поднесе Народној скупштини следећи
И з в е ш т а ј
Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Измена и допуна Секторског споразума између Владе Републике Србије и Европске комисије о механизмима примене финансијске помоћи Уније Републици Србији у оквиру Инструмента за претприступну помоћ у области подршке програма руралног развоја (ИПАРД III), који је поднела Влада.
	За известиоца Одбора на седници Народне скупштине одређен је Маријан Ристичевић, председник Одбора.

Пошто других питања и предлога није било, седница је закључена у 9.15  часова.


Саставни део овог записника чини обрађени тонски снимак седнице Одбора, а видео запис се налази на интернет страници Народне скупштине.

